
Proiect

PARLAMENTUL REPUBLICII MOLDOVA

L E G E

pentru modificarea şi completarea unor acte legislative
Parlamentul adoptă prezenta lege organică.
Art. I. – Codul cu privire la contravenţiile administrative, aprobat prin Legea R.S.S. Moldoveneşti din 29 martie 1985 (Veştile R.S.S.M. 1985, nr.3, art. 47), cu modificările şi completările ulterioare,  se modifică şi se completează după cum urmează:
1) la articolul 57 alineatul 5 cuvintele „regulilor şi normelor de desfăşurare în condiţii de securitate a lucrărilor legate de folosirea subsolului, precum şi a” se exclud;
 2) articolul 86 va avea următorul cuprins:

„Articolul 86. Încălcarea regulilor de protecţie si de folosire a regnului animal şi vegetal
Încălcarea regulilor de protecţie a regnului animal şi vegetal, a locurilor de trai  şi a căilor de migrare a animalelor, strămutarea şi aclimatizarea samavolnică  a animalelor şi plantelor încrucişarea samovolnică a animalelor şi hibridizarea sau selecţia plantelor, precum şi încălcarea regulilor de înfiinţare, completare, înregistrare, păstrare, folosire şi evidentă a colecţiilor de animale şi plante şi a regulilor de comerţ cu colecţiile de animale şi plante -

atrage după sine aplicarea unei amenzi cetăţenilor în mărime de la douăzeci pînă la cincizeci unităţi convenţionale şi persoanelor cu funcţii de răspundere în mărime de la o sută pînă la trei sute unităţi convenţionale.”;
3) se completează cu art. 861 cu următorul cuprins:

  „Articolul 861. Importul, exportul, reexportul şi tranzitul  ilegal al unor animale sau  plante şi al colecţiilor de animale sau plante 

Importul, exportul, reexportul şi tranzitul ilegal al animalelor sau plantelor vii, părţilor şi derivatelor din ele, precum şi al colecţiilor de animale şi plante şi încălcarea regulilor  de import, export, reexport şi tranzit al animalelor şi plantelor stabilite de Convenţia privind comerţul internaţional cu specii sălbatice de faună şi floră pe cale de dispariţie (CITES) (Washington, 1973) şi celor specificate în Permisul/Certificatul CITES, Acordul de mediu pentru import /export al animalelor sau plantelor –

atrage după sine aplicarea unei amenzi cetăţenilor în mărime de la douăzeci pînă la cincizeci unităţi convenţionale şi persoanelor cu funcţii de răspundere în mărime de la o sută pînă la două sute unităţi convenţionale, cu confiscarea  animalelor sau plantelor vii, părţilor şi derivatelor din ele, precum şi  colecţiilor de animale şi plante şi a altor obiecte, care se află în proprietatea privată a contravenientului, constituind obiectivul nemijlocit al contravenţiei respective.”;  
4) articolul 88 va avea următorul cuprins:

„Articolul 88. Capturarea sau nimicirea animalelor incluse în Cartea Roşie a Republicii Moldova şi în anexele la Convenţia privind comerţul internaţional cu specii sălbatice de faună şi floră pe cale de dispariţie (CITES) 

Capturarea sau nimicirea animalelor rare şi a celor aflate în pericol de dispariţie care fac parte din speciile de animale incluse în Cartea Roşie a Republicii Moldova şi în anexele la Convenţia privind comerţul internaţional cu specii sălbatice de faună şi floră pe cale de dispariţie (CITES), sau nimicirea părţilor şi pontelor lor, a locurilor de trai  şi a altor construcţii, sau săvîrşirea altor acţiuni, care pot conduce la pieirea, reducerea efectivului sau degradarea locurilor de trai  a unor asemenea animale, ori  vînarea acestor animale cu încălcarea condiţiilor, menţionate în autorizaţia de vînătoare –

atrage după sine aplicarea unei amenzi cetăţenilor în mărime de la douăzeci pîna la cinzeci unităţi convenţionale şi persoanelor cu funcţii de răspundere în mărime de la o sută pînă la trei sute unităţi convenţionale, cu confiscarea obiectelor aflate în proprietatea privata a contravenientului, care au servit  drept  unelte pentru comiterea contravenţiilor menţionate.”;
5)  articolele 881 şi 882 se exclud;
6) se completează cu articolul 891 cu următorul cuprins: 

“Articolul 891. Încălcarea modului de folosire a animalelor în scopuri experimentale sau în alte scopuri ştiinţifice
 Cauzarea de durere, suferinţă, nelinişte sau invaliditate animalelor, săvîrşite de către persoana care efectuează experimentul, încălcarea prevederilor instrucţiunilor privind adăpostirea şi îngrijirea animalelor de experienţă, furnizarea şi păstrarea animalelor nemarcate sau neînmatriculate şi fără certificate sanitar-veterinare –

 atrage după sine aplicarea unei amenzi cetăţenilor în mărime de la zece pînă la cincizeci unităţi convenţionale şi persoanelor cu funcţii de răspundere în mărime de la o sută pînă la trei sute unităţi  convenţionale.”;
7)  articolul 90 va avea următorul cuprins:

„Articolul 90. Colectarea plantelor incluse în Cartea Roşie a Republicii Moldova şi în anexele la Convenţia privind comerţul internaţional cu specii sălbatice de faună şi floră pe cale de dispariţie (CITES)

Colectarea samavolnică a plantelor incluse în Cartea Roşie a Republicii Moldova şi în anexele la Convenţia privind comerţul internaţional cu specii sălbatice de faună şi floră pe cale de dispariţie (CITES), nimicirea părţilor acestora (rădăcini, tulpini, flori, fructe etc.),  sau săvîrşirea altor acţiuni, care pot conduce la pieirea sau reducerea numărului unor astfel de plante, precum şi comercializarea neautorizată cu aceste plante -

atrage după sine  aplicarea unei amenzi cetăţenilor  în mărime de la zece pînă la treizeci unităţi convenţionale şi aplicarea unei amenzi persoanelor cu funcţii de răspundere de la o sută pînă la două sute unităţi convenţionale.”;
8) la articolul 218:

cifra „48” şi virgula se exclud; 

după cifra „57” se completează cu cuvintele „alineatul 10”; 
       9) la articolul 221, după cuvintele „la articolul 193 alineatele întîi - paisprezece” se completează cu cuvintele „şi la articolul 861”;

10) la articolul 2211:

        prima propoziţie după cuvîntul „articolul” se completează cu cuvintele „57 alineatul 8,”;

        alineatul (4)  după cuvîntul  „articolul” se completează cu cuvintele „57 alineatul 8,”;
11) la articolul 225 după cuvîntul „articole” se completează cu cifra “891,”;
 12) la articolul 226:

         după cuvintele „prevăzute de articolele” se completează cu cifrele şi cuvîntul „48, 57 alineatele 1 - 3, 5 -7 , 9, 11 şi 13,”; 
 după cifra “75” cuvîntul “şi” se înlocuieşte cu virgula, iar după cifra “76” se pune virgula şi se completează cu cifrele “86, 861, 88 şi 90”;
13) la articolul 2313 după cuvîntul  „articolele” se completează cu cuvintele „57 alineatele 4 şi 12,”. 
Art. II – Codul penal, aprobat prin Legea nr. 985-XV din 18 aprilie 2002  (Monitorul Oficial al Republicii Moldova, 2002, nr.128-129, art.1012), cu modificările şi completările ulterioare, se completează  cu articolul 2341 cu următorul cuprins:
„Articolul 2341. Încălcarea regulilor de folosire a animalelor în scopuri experimentale sau în alte scopuri ştiinţifice
Folosirea animalelor în scopuri experimentale sau în alte scopuri ştiinţifice fără notificarea experimentelor, punerea în libertate a animalelor folosite în experimente fără aprobarea Inspectoratului Veterinar de Stat şi avizul Ministerului Ecologiei şi Resurselor Naturale, 

se pedepseşte cu amendă în mărime de la 100 la 500 unităţi convenţionale sau cu muncă neremunerată în folosul comunităţii de la 180 la 240 de ore, sau cu închisoare pînă la un an, iar persoana juridică se pedepseşte cu amendă în mărime de la 500 la 1000 unităţi convenţionale, cu privarea de dreptul de a exercita  activitatea de folosire a animalelor în scopuri experimentale sau în alte scopuri ştiinţifice pe un termen de la 1 la 3 ani ”.


Preşedintele Parlamentului

NOTA INFORMATIVA
la proiectul Hotărîrii Guvernului pentru aprobarea proiectului de Lege pentru modificarea şi completarea unor acte legislative
Proiectul Hotărîrii Guvernului pentru aprobarea proiectului de Lege pentru modificarea şi completarea unor acte legislative a fost elaborat în conformitate cu prevederile art. 28 alin. (1) ai Legii nr. 265-XIV din 28 iulie 2006 privind protecţia animalelor folosite în scopuri experimentale sau în alte scopuri ştiinţifice, care prevede, ca Guvernul in termen de 6 luni să prezinte Parlamentului propuneri privind aducerea legislaţiei în vigoare în concordanţă cu prezenta lege.
Conform art. 26 al legii menţionate au fost elaborate propunerile de modificare şi completare a Codului cu privire la contravenţiile administrative şi Codului   penal.
Concomitent, proiectul legii se completează cu modificările ia Codul cu privire la contravenţiile administrative, care ţin de protecţia speciilor rare şi pe cale de dispariţie de animale şi plante din flora şi fauna spontană în scopul aducerii acestuia în concordanţă cu legislaţia naţională şi internaţională (Legea cu privire ia Cartea Roşie a Republicii Moldova, Legea regnului animal. Convenţia privind comerţul internaţional cu specii sălbatice de faună şi floră pe cale de dispariţie (CITLS), Regulamentul Consiliului Europei nr. 338/97CF, din 9.12.96 privind protecţia speciilor din fauna şi flora sălbatică prin reglementarea comerţului cu acestea şi Directiva Consiliului Europei nr. 92/43/CF din 21.05.92 privind conservarea habitatelor naturale şi a speciilor de floră şi faună sălbatică) şi în scopul înăspririi sancţiunilor de contracarare a cazurilor în care persoanele fizice şi juridice încalcă prevederile legislaţiei de protecţie a mediului şi folosire a resurselor naturale.

